
     JEGYZŐKÖNYV 

Készült Répáshuta Község Önkormányzata Képviselő-testületének 2011. augusztus 18. napján 17.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:

1./ Létszámcsökkentés megvitatása

     Előadó: Mátrai Károly polgármester


      Dr. Hegyközi Béla körjegyző

A napirendi ponttal valamennyi képviselő egyetért.

A körjegyző előadja, hogy Bükkszentkereszten a polgármesterrel áttekintették, hogy a választások óta eltelt időben hogyan alakult az önkormányzat pénzügyi helyzete. Arra a megállapításra jutottak, hogy már mutatkoznak a stabilizálódás jelei, de továbbra is takarékosan, minden kiadást átgondolva kell gazdálkodni. 201-től hiányos költségvetést nem lehet elfogadni. Áttekintették a körjegyzőség létszámát, feladataikat. Feladatok átcsoportosításával, racionalizálásával a hivatal létszáma 1 fővel csökkenthető. A következő évben ez jelentősen csökkentené a kiadásokat. Az átszervezés a székhelyen dolgozó köztisztviselőket érinti. A létszámcsökkentésből adódó bérköltségekhez költségvetési támogatást lehet kérni.
A polgármester javasolja a határozat meghozatalát.

Ezt követően a képviselő-testület 5 egyhangú igen szavazattal a következő határozatot hozta:

20/2011.(VIII.18.) számú Önkormányzati Határozat

Répáshuta Község Önkormányzat Képviselő-testülete úgy határozott, hogy a Magyar Köztársaság 2011. évi költségvetéséről szóló 2010. évi CLXIX törvény 5. számú melléklete 9). Pontja alapján kiírt létszámcsökkentés pályázati kiírás feltételeinek megfelelően az önkormányzatnál, illetve intézményeinél az alábbi álláshely megszüntetését határozza el.

I. Bükkszentkereszt-Répáshuta Községek Körjegyzősége tekintetében a létszámcsökkentés 2011. november 1 napjától 1 fő köztisztviselő.

A csökkentéssel a hivatalban a létszám az alábbiak szerint alakul:

Jelenlegi létszám: 

9 fő

  Csökkentés utáni létszám:
8 fő

II. A képviselő-testület megállapítja, hogy az önkormányzat költségvetési szerveinél és az önkormányzat hivatalánál a meglévő üres álláshelyeken, vagy a tervezett új álláshelyeken, illetve szervezeti változás, feladatátadás következtében a pályázó fenntartói körén kívüli munkáltatónál a létszámcsökkentéssel érintett álláshelyen foglalkoztatottak munkaviszonyban töltött ideje folyamatosságának meghosszabbítására nincs lehetőség.

III. Az önkormányzat kötelezettséget vállal arra, hogy a megszüntetett álláshelyet legalább 5 évig nem állítja vissza.

A képviselő-testület felhatalmazza a polgármestert a helyi önkormányzatok létszámcsökkentéssel kapcsolatos egyszeri költségvetési hozzájárulás igénybevételének benyújtására.

Határidő: 2011. szeptember

Felelős: polgármester

Ezt követően a polgármester megköszöni a részvételt, és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

